Xorazm viloyati bojxona boshqarmasi tezkor tuzilmalari tomonidan Davlat xavfsizlik xizmati xodimlari bilan hamkorlikda quyma platina va simob suyuq metallining noqonuniy oldi-sotdisiga chek qo‘yildi. Foto: Xorazm viloyati bojxona boshqarmasi Urganch shahrida o‘tkazilgan tezkor tadbir davomida avvaldan kuzatuvga olingan shaxs og‘irligi 1,02 kg bo‘lgan 1 dona platina quymasini hamda salkam 514 g zaharli simob moddasini sotishga uringan vaqtida ushlandi. Rejaga ko‘ra, ushbu shaxs platina quymasini 30 ming AQSh dollariga, simobning har bir grammini 1 ming AQSh dollaridan hisoblab, jami 530 ming AQSh dollariga sotishni ko‘zlagan edi. Holat yuzasidan bojxona organlari tomonidan tergovga qadar tekshiruv harakatlari olib borilmoqda.